РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

5. децембар 2017. године

Б е о г р а д

ПРЕДСЕДНИКУ

НАРОДНE СКУПШТИНE

 Одбор за правосуђе, државну управу и локалну самоуправу, на 27. седници одржаној 5. децембра 2017. године, размотрио је допис Зорана Симића, заведен под 03 Број: 118-3805/17 од 4. децембра 2017. године, којим именовани тражи да Народна скупштина донесе одлуку о престанку функције председника Привредног суда у Лесковцу Зорану Симићу, с обзиром да му је Одлуком Високог савета судства престала судијска функција 1. децембрa 2017. године, на лични захтев.

Одбор је утврдио Предлог одлуке о престанку функције председника Привредног суда у Лесковцу.

Одбор је закључио да Предлог ове одлуке упути Народној скупштини са предлогом да се разматра по хитном поступку, у складу са чланом 167. Пословника Народне скупштине.

 За представника предлагача одређен је Петар Петровић, председник Одбора.

 ПРЕДСЕДНИК

 Петар Петровић

 П Р Е Д Л О Г

 На основу члана 74. став 2. Закона о судијама ("Сл. гласник РС", бр. 116/08, 58/09 - одлука УС, 104/09, 101/2010, 8/12 - одлука УС, 121/2012, 124/12 - одлука УС, 101/13, 111/14 - одлука УС, 117/14, 40/15, 63/15 - одлука УС, 106/15, 63/16 - одлука УС и 47/17) и члана 8. став 1. Закона о Народној скупштини („Службени гласник РС“, број 9/10),

 Народна скупштина Републике Србије, на \_\_\_\_\_ седници \_\_\_\_\_\_\_\_\_\_\_\_\_\_\_\_\_\_\_

одржаној \_\_\_\_\_\_\_\_\_\_\_\_\_ 20\_\_. године, донела је

О Д Л У К У

о престанку функције председника Привредног суда у Лесковцу

I

 Зорану Симићу, председнику Привредног суда у Лесковцу, престаје функција председника суда 1. децембрa 2017. године, на лични захтев.

II

 Ову одлуку објавити у „Службеном гласнику Републике Србије“.

РС број \_\_\_\_\_\_\_\_\_\_\_\_\_

У Београду, \_\_\_\_\_\_\_\_\_\_\_\_ 2017. године

НАРОДНА СКУПШТИНА РЕПУБЛИКЕ СРБИЈЕ

 ПРЕДСЕДНИК

 Маја Гојковић

О б р а з л о ж е њ е

 Чланом 52. ст. 1. и 2. Закона о уређењу судова („Службени гласник РС“, бр. 116/08, 104/09, 101/10, 31/11 - др. закон, 78/11, 101/11, 101/13, 40/15 - др. закон) утврђено је да председник суда представља суд, руководи судском управом и одговоран је за правилан и благовремен рад суда. Председник суда обезбеђује законитост, ред и тачност у суду, налаже отклањање неправилности и спречава одуговлачење у раду, одређује браниоце по службеној дужности по азбучном реду са листе адвоката које доставља адвокатска комора, стара се о одржавању независности судија и угледу суда и врши друге послове одређене законом и Судским пословником.

Чланом 74. став 1. Закона о судијама („Службени гласник РС“, бр. 116/08, 58/09 - УС, 104/09, 101/10, 8/12 - УС, 121/12, 124/12 - УС, 101/13, 108/13 - др. закон, 111/14 - УС, 117/14, 40/15, 63/15 - др. пропис), утврђено је да председнику суда престаје та функција због, између осталог, на лични захтев. На основу става 2. истог члана одлуку о престанку функције председника суда доноси Народна скупштина.

Зоран Симић, председник Привредног суда у Лесковцу упутио је допис Народној скупштини, заведен под 03 Број 118-3805/17 од 4. децембра 2017. године, којим је затражио да Народна скупштина донесе одлуку о престанку функције председника Привредног суда у Лесковцу, чији је он носилац, с обзиром да је Високи савет судства, 15. новембра 2017. године донео Одлуку Број: 119-00-1177/2017-01, којом је Зорану Симићу престала судијска функција 1. децембрa 2017. године, на лични захтев.

Имајући у виду наведено, Одбор за правосуђе, државну управу и локлану самоуправу је на 27. седници одржаној 5. децембра 2017. године, утврдио Предлог одлуке којом Зорану Симићу, престаје функција председника Привредног суда у Лесковцу 1. децембрa 2017. године, на лични захтев.

 Разлози за предлагање хитног поступка

Одбор је закључио да Предлог ове одлуке упути Народној скупштини са предлогом да се разматра по хитном поступку, у складу са чланом 167. Пословника Народне скупштине. Ово с обзиром на то да је Зорану Симићу, Одлуком Високог савета судства, 1. децембра 2017. године престала судијска функција, због чега је потребно да Народна скупштина доношењем предложене одлуке створи услове да Високи савет судства без одлагања предложи кандидате за избор председника Привредног суда у Лесковцу, у складу са чланом 74. став 3. Закона о судијама, чиме би се обезбедили услови за несметан рад овог суда.